***5. Napirendi pont***

***ELŐTERJESZTÉS***

***Bodmér Község Önkormányzata Képviselő-testületének***

***2021. július 7. napjára összehívott rendes, nyílt ülésére***

***Az előterjesztés címe és tárgya:***

*Önkormányzat tulajdonában álló zöldterületek 2021-2023. évi kaszálási feladatainak elvégzésére kivitelező kiválasztási eljárás értékeléséről, valamint a vállalkozási szerződésről*

***A tárgykört rendező jogszabály:***

* *Magyarország helyi önkormányzatiról szóló 2011.évi CLXXXIX. törvény (a továbbiakban: Mötv.),*

***Előterjesztő: Katona László polgármester***

***Az előterjesztést készítette: Dr. Sisa András jegyző***

***Tisztelt Képviselő-testület!***

*Bodmér Község Önkormányzata a tulajdonában álló területek 2021-2023. évi kaszálási feladatainak elvégzésére kivitelező kiválasztási eljárást indított. Az árajánlatkérésben az alábbi területek kezelésére vonatkozóan kért ajánlatot:*

* *Bodmér község közterületein található zöldfelületek (30.000 m2),*
* *a Bodmér Község közigazgatási területén kialakított záportározó területe (16.000 m2),*
* *a kaszálást az időjárás függvényében, de legalább kéthetente kell elvégezni.*

*Az eljárás keretében az alábbi gazdasági szereplők megkeresésével kívánta kiválasztani a konkrét anyagtámogatás és annak felhasználása feladat elvégzésére a megbízott gazdasági szereplőt:*

* *ifj. Csercsák Lajos e.v. 2064 Csabdi, Béke út 57.*
* *Baljer Bence e.v. 2060 Bicske, Zrínyi u. 6.*
* *Szakács Gábor e.v. 2060 Bicske, Móricz Zs. u. 5/B..*

*A megadott határnapig a megkeresett gazdasági szereplők az alábbiak szerint nyújtották be árajánlatukat:*

* *ifj. Csercsák Lajos e.v. nettó: 575.000,-Ft/hó,*
* *Baljer Bence e.v. nettó: 490.000,-Ft/hó,*
* *Szakács Gábor e.v. nettó: 610.000,-Ft/hó.*

*Az árajánlatkérésben megfogalmazottak alapján az eljárás nyertese a legkedvezőbb ajánlatot adó gazdasági szereplő kiválasztására kerül sor, mely jelen esetben Baljer Bence e.v. (székhely: 2060 Bicske, Zrínyi u. 6., adószám: 69605110-1-27., képviselő: Baljer Bence egyéni vállalkozó) nettó: 490.000,-Ft/hó, azaz összesen bruttó 490.000,-Ft/hó összegű ajánlatával.*

*A vállalkozási időszak: 2021. július 01. – 2023. december 31.*

*Fentiek alapján kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.*

*Bodmér, 2021. július 2.*

***Katona László***

 *polgármester*

***Határozati javaslat:***

***Bodmér Község Önkormányzata Képviselő-testületének***

***/2021. (VII. 7.) határozata***

***Önkormányzat tulajdonában álló zöldterületek 2021-2023. évi kaszálási feladatainak elvégzésére kivitelező kiválasztási eljárás értékeléséről, valamint a vállalkozási szerződésről***

*Bodmér Község Önkormányzatának Képviselő-testülete úgy dönt, hogy*

1. *Bodmér Község Önkormányzatának tulajdonában álló területek 2021-2023. évi kaszálási feladatainak elvégzése tárgyban lefolytatott beszerzési eljárás érvényes és eredményes, az összességében legkedvezőbb árajánlatot adó Baljer Bence e.v. (székhely: 2060 Bicske, Zrínyi u. 6., adószám: 69605110-1-27., képviselő: Baljer Bence egyéni vállalkozó) árajánlatát fogadja el.*
2. *A vállalkozási időszak: 2021. július 01. – 2023. december 31.*
3. *A Képviselő-testülete felhatalmazza a Polgármestert az 1. pont szerinti ajánlattevővel a határozat melléklete szerinti vállalkozási szerződés aláírására, az árajánlatban megjelölt 490.000 Ft/hó, azaz bruttó 490.000,-Ft/hó áron.*

***Határidő:*** *azonnal*

 ***Felelős:*** *polgármester*

***melléklet a /2021. (VII. 7.) határozathoz***

1. ***Vállalkozási Szerződés***
	1. ***amely létrejött egyrészről***
		1. ***Bodmér Község Önkormányzata***

*Székhely:* 8080 Bodmér, Vasvári Pál u. 58.

*Adószám:* 15364469-1-07

*Bankszámlaszám:11736020-15364469.*

*Képviseli:* ***Katona László polgármester***

*a továbbiakban:* ***Megrendelő***

*másrészről*

***Baljer Bence e.v.***

*Székhely: 2060 Bicske,* Zrínyi u. 6.

*Adószám:* 69605110-1-27.

*Bankszámlaszám:*

*Nyilvántartási szám:*

*Kapcsolattartó: Baljer Bence*

*a továbbiakban:* ***Vállalkozó*** *– együttes említésük esetén:* ***Felek****- között az alábbiak szerint*

***1.,*** *A Felek rögzítik, hogy a Vállalkozó 2021. június18-ai dátummal ajánlatot tett a Megrendelő felé Zöldterület-kezelési munkálatok elvégzésére.*

***2.,*** *A Megrendelő az ajánlatot a Bodmér Község Önkormányzata Képviselő-testülete /2021. (VII. 7.) határozatával elfogadta.*

***3.,*** *A Felek jogviszonyukat a jelen Vállalkozási szerződés (a továbbiakban:* ***Szerződés****) keretében az alábbiak szerint kívánják rendezni.*

***4.,*** *A Vállalkozó vállalja a tulajdonában és/vagy bérleményében lévő gépi eszközökkel, és az alkalmazásában álló személyekkel a Megrendelő által meghatározott zöldterületek kezelése feladat elvégzését. A Vállalkozó vállalkozási tevékenységének tárgyát képezi a Megrendelő árajánlatkérőjében feltüntetett területeinek szükség szerinti, megrendelő által telefonon vagy írásban megrendelt kaszálási feladatainak elvégzése.*

***5.,*** *A Felek a vállalkozási időszak kezdeteként 2021. július 01. 00:00 órában, a vállalkozási időszak végét pedig 2023. december 31. 24.00 órában határozzák meg.*

***6.,*** *A Felek megállapodnak abban, hogy a Szerződés teljesítéséért a Vállalkozót díj illeti meg.*

*A Felek a Vállalkozói díjat az alábbiakban határozzák meg:*

1. *a Megrendelő által igénybe vett* ***szolgáltatás díja nettó 490.000,-Ft/hó (azaz bruttó Négyszázkilencvenezer forint/hó).***
2. *A Vállalkozói díjak magukba foglalják az igénybe vett szolgáltatás (gép, eszközök és kezelők) minden költségét.*

***7.,*** *A munkák folyamatos ellenőrzését a Megrendelő részről a Polgármester jogosult megtenni, a munkák felügyeletére és azok elvégzésének leigazolására is a Polgármester jogosult. Az elrendelést telefonon, faxon, illetve e-mailen kell jelezni a Vállalkozó felé.*

***8.,*** *A Vállalkozó az itt meghatározott munkákat a rendelkezésére álló gépjárművel, illetve az ezen túl még esetenként szükségessé váló gépjárművel biztosítja.*

***9.,*** *A Vállalkozó a Szerződés 6/a. pontjára tekintettel óra kimutatást köteles vezetni, melyet kaszálási időszakonként köteles Megrendelőnek bemutatni a tárgyidőszakot követően azonnal. A Megrendelő az üzemóra kimutatást, meghatalmazottja útján bármikor jogosult ellenőrizni.*

***10.,*** *A túlmunkát a Felek a Szerződésben foglalt módon kötelesek előzetesen írásba foglalni. A túlmunkára egyebekben a Szerződésben foglaltak az irányadók.*

***11.,*** *A Megrendelő az elvégzett tevékenység ellenértékének kifizetését a teljesített hónapot követő hónapban a Vállalkozó által kiállított teljesítés igazolásokkal alátámasztott számlája alapján átutalással egyenlíti ki, a számla kézhezvételétől számított 8 napon belül.*

***12.,*** *A Vállalkozó kijelenti, hogy a Szerződés alapján végzett tevékenysége eredménye után az esedékes iparűzési adót a Megrendelőnél fizeti meg.*

***13.,*** *A Felek rögzítik, hogy amennyiben a Vállalkozó nem szerződésszerű, vagy szakszerűtlen tevékenysége folytán bizonyíthatóan a Megrendelőt, vagy harmadik személyt kár éri, úgy ezért a kárért a Vállalkozó teljes körű felelősséggel tartozik.*

***14.,*** *A Szerződő Felek megállapodnak, hogy abban az esetben, ha a Szerződésből vagy annak megszegéséből, felbontásából vagy érvénytelenségéből eredően vagy azzal kapcsolatban bármilyen jogvita, ellentét vagy követelés keletkezik, úgy azt elsősorban tárgyalásos úton kívánják rendezni, melynek eredménytelensége esetén az alperes székhelye szerint illetékes és hatáskörrel rendelkező bíróság jár el a Felek jogvitája során.*

***15.,*** *A Szerződés csak írásban módosítható, változtatható meg vagy egészíthető ki, és a Szerződés szerinti módosítások, változtatások, kiegészítések vagy megállapodások csak azt követően válnak érvényessé és hatályossá, hogy a Felek meghatalmazott képviselői aláírták azokat.*

***16.,*** *A Felek képviselői a Szerződés aláírásával kijelentik, hogy rendelkeznek minden szükséges felhatalmazással a Szerződés aláírásához. A Megrendelő aláírására a felhatalmazást a Megrendelő Képviselő-testülete*  ***/2021.(VII. 7.)*** *határozata adta meg.*

***17.,*** *A Felek megállapodnak abban, hogy minden közöttük szóban vagy írásban létrejött korábbi megállapodásukat a Szerződés aláírásával megszüntetik. A Felek megállapodnak abban, hogy a közöttük létrejött jogviszonyban minden, közöttük szóban vagy írásban létrejött megállapodás helyébe a Szerződés lép.*

***18.,*** *A Szerződésre és a Felek között létrejött jogviszonyra a Polgári Törvénykönyvről szóló 2013. évi V. törvény az irányadó.*

*A Felek a Szerződést annak elolvasása és értelmezése után, mint szerződéses akaratukkal mindenben megegyezőt, felhatalmazott képviselőik útján jóváhagyólag írták alá.*

***Bodmér, 2021. július***

***Megrendelő Vállalkozó***

 ***Katona László Baljer Bence e.v.***

 ***polgármester vállalkozó***

***Ellenjegyezte:***

 ***Dr. Sisa András Ádámné Bacsó Erika***

 ***jegyző pénzügyi vezető***